Instruction: Què tenia Isolda?

Context: Brangania torna amb Isolda per a contar-li allò que ha ocorregut, i Isolda li conta com, després de la mort de Morold, van portar davant ella a un estranger anomenat Tantris ("Tristan" amb les síl·labes a l'inrevés) que van trobar mortalment ferit a bord d'un bot i que ella el va guarir usant els seus poders curatius. Llavors va descobrir que Tantris era en realitat Tristany, l'assassí de Morold, i va intentar assassinar-lo amb una espasa quan jeia indefens davant ella. En aquell moment Tristany no va mirar l'espasa que posaria fi a la seua vida, sinó directament als ulls d'Isolda, la qual cosa va deixar a aquesta sense capacitat per a matar el cavaller. Una vegada restablert, va ajudar a fugir a Tristany. Ara aquest ha tornat per a emportar-se a Isolda i casar-la amb el seu oncle, el Rei Marke. Isolda, furiosa per la traïció de Tristany, insisteix en el fet que té una beguda que la redimirà de les seues malifetes, Brangania mira sorpresa que es refereix a un verí letal.

Response: poders curatius


Instruction: Què és la paquiostosi?

Context: Igual que els cetacis, els sirenis passaren per un procés de paquiostosi, és a dir, un engruiximent dels ossos dels esquelets, així com un espessiment de la matèria òssia a causa d'una reducció dels canals haversians i els porus medul·lars. L'esquelet i per tant l'animal en general, són més pesants i tenen una menor sustentació a l'aigua, però els ossos són menys flexibles i es trenquen més fàcilment. El crani presenta un rostre molt allargat format per l'os incisiu, que en el dugong es corba cap endavant i cap avall. Els ossos jugals són molt amples i se situen a una posició relativament alta del crani. S'hi insereix la musculatura masticatòria amb el gran múscul masseter. Els narius es troben bastant cap enrere, a la vora dorsal del crani. La part posterior del crani, formada pel neurocrani i les temples, és relativament petita.

Response: un engruiximent dels ossos dels esquelets


Instruction: Què es vol invertir amb aquests canvis?

Context: S'espera que aquests canvis serveixin per augmentar la legitimitat del Parlament i invertir la tendència negativa de la participació electoral, que anà minvant elecció rere elecció fins que el 2014 s'estabilitzà i porta des del 1999 per sota del 50% (aproximadament al mateix nivell que la participació en les eleccions al Congrés dels Estats Units). El 2007, Bulgària i Romania, que s'havien adherit a la Unió a principis d'any, celebraren eleccions parcials per escollir els seus representants al Parlament. La participació a Bulgària (28,6%) i Romania (28,3%) fou de les més baixes de la història, tendència que es confirmà quan Croàcia organitzà les seves primeres eleccions europees el 2013.

Response: la tendència negativa de la participació electoral


Instruction: Què feien els fidels?

Context: Algunes hipòtesis apunten que l'orde benedictí que manava al monestir de Sant Llorenç del Munt va fer bastir l'ermita entre els segles XI i XII. Existeixen documents que asseguren que l'any 1121 ja estava construïda. La Mare de Déu de les Arenes és coneguda popularment com la Mare de Déu de la Galledeta a causa de la galleda de plata que la imatge romànica duia. Sembla que era una pràctica habitual per part dels fidels demanar pluja a la verge en èpoques de sequera. La seva imatge amb una fruita a la mà dreta i l'Infant a la falda, datada al segle xi, va ser destruïda poc després de l'inici de la Guerra Civil espanyola.

Response: demanar pluja a la verge en èpoques de sequera


Instruction: Què envolta el nucleoide?

Context: Els poxvírids són virus grans i complexos amb una morfologia inusual. El genoma víric està associat amb proteïnes dins d'una estructura discal central coneguda com a nucleoide. El nucleoide està envoltat per una membrana i dos cossos laterals de funció desconeguda. El virus té un embolcall exterior amb una espessa capa de proteïna a la superfície. La partícula en general és lleugerament pleomorfa, amb una forma que pot anar de la d'un ou a la d'un maó. Mimivirus és el virus més gran conegut, amb un diàmetre de càpsida de 400 nm. De la seva superfície es projecten filaments proteics de 100 nm. La càpsida apareix hexagonal al microscopi electrònic, de manera que és probablement icosaèdrica.

Response: una membrana i dos cossos laterals


Instruction: Què celebraven els observants en l'hort de Ciutat?

Context: El 1677, amb quatre anys de retard, la Suprema Inquisició ordenà a la mallorquina actuar sobre el cas de la confessió de les criades. En les mateixes dates els observants, com s'autodenominaven en referència a l'observància de la Llei de Moisès, es reunien en un hort de Ciutat on celebraven el dia del perdó (Yom Kippur). Es procedí a la detenció d'un dels líders de la comunitat criptojueva de Mallorca, Pere Onofre Cortès, àlies Moixina, amo d'una de les criades i propietari de l'hort, juntament amb cinc persones més. A partir d'aquí es procedeix a detenir, en el lapse d'un any, 237 persones.

Response: el dia del perdó


Instruction: Què projectava la coulisse als laterals?

Context: El seu quadre prototípic semblava un escenari on l'artista hagués disposat amb cura tots els elements indispensables per una representació dramàtica: les bambalines situades a ambdós costats del quadre introdueixen a l'espectador per un escenari on, malgrat el complement narratiu format per les figures que es mouen per l'escenari, destaca especialment l'alba o el capvespre, que es tornen en els diferents actes de la representació teatral. Com un escenògraf, la seva feina consistia a canviar els decorats i la situació de les figures. La seva composició solia incloure una coulisse als laterals, generalment de to més fosc, que projectava una ombra sobre la part davantera del quadre, un pla mitjà on situava el motiu principal i, al fons, dos plans consecutius, on el segon li servia per a situar el fons lumínic que seria tan característic de la seva obra.

Response: una ombra


Instruction: Què s'aconseguirà mitjançant el principi d'acord que han tancat Més per Mallorca i Esquerra Republicana?

Context: El coordinador de Més per Mallorca, Antoni Noguera, ha tancat un principi d'acord amb Esquerra Republicana que permetrà de traslladar i impulsar al congrés espanyol les reivindicacions històriques de les Illes. L'acord s'ha pactat en una reunió a Palma en què han participat delegacions de totes dues formacions. Per part d'ERC, hi ha assistit el senador Bernat Picornell, la diputada Marta Rosique i Isaac Peraire, vice-secretari general d'organització, i per part de Més, hi eren el coordinador, Antoni Noguera, el senador Vicenç Vidal i Mateu Matas, Xurí. La reunió ha acabat amb un compromís d'Esquerra Republicana d'incloure tres punts de partida que per a Més són irrenunciables: la revisió del model de finançament (incloent-hi el desenvolupament del REIB, especialment la part fiscal), el conveni de mobilitat sostenible que permeti d'implantar el tren de Llevant i el tramvia de Palma, i el conveni per a finançar infrastructures de depuració i abastiment d'aigua. En un futur, Esquerra Republicana també podria traslladar més iniciatives de Més per Mallorca a Madrid.

Response: traslladar i impulsar al congrés espanyol les reivindicacions històriques de les Illes


Instruction: A què va instar als membres de la seva família Warhol?

Context: Warhol va ser enterrat al costat de la seva mare i el seu pare. Unes setmanes més tard es va repetir un ofici commemoratiu per a Warhol a Manhattan. El seu testament llegava tota la seva propietat -llevat d'alguns modestos detalls- als membres de la seva família, i els instava a crear una fundació dedicada «a l'avenç de les arts visuals». Warhol tenia tantes possessions, que Sotheby's va necessitar nou dies per subhastar els seus béns després de la seva mort. La suma total excedia els 20 milions de dòlars i la seva riquesa total era encara més gran si es tenien en compte les astutes inversions que havia realitzat al llarg de tota la seva vida.

Response: a crear una fundació


Instruction: De què estarà plena la sala de l'agència EFE?

Context: En el seu 549è dia d'empresonament, Jordi Sànchez s'ha llevat amb una sorpresa. Li ho ha comentat al tècnic que li indicava com aniria la videconferència, des d'una habitació del centre penitenciari de Soto del Real presidida per una bandera espanyola i una fotografia del rei espanyol (com volent-lo humiliar) en connexió amb una sala de l'agència EFE plena de periodistes i la número dos per Barcelona de JxCat, Laura Borràs. Sànchez s'ha assabentat aquest matí de la resolució nocturna de la Junta Electoral espanyola: podria parlar des de la presó i esdevenir, per carambola, el primer candidat empresonat a fer-ho. La JEC havia acceptat abans que també ho fes Oriol Junqueras, en una altra conferència de premsa organitzada demà per l'ACN. 'La Junta Electoral és sorprenent', ha dit Sànchez, somrient, mentre es posava els auriculars. Un pupitre blanc, un mòbil per a connectar via Skype amb Barcelona i una càmera d'EFE a la sala de la presó madrilenya.

Response: de periodistes


Instruction: Què fan quan senten humans a prop?

Context: El rinoceront de Java és molt més silenciós que el de Sumatra; se n'han registrat molt poques vocalitzacions. Els rinoceronts adults no tenen cap predador conegut a part dels humans. Són tímids, particularment al Vietnam i es retiren als boscos espessos quan senten humans a prop. Tot i que és una característica valuosa des del punt de vista de la supervivència, fa que els rinoceronts siguin difícils d'estudiar. Tanmateix, si els humans s'hi acosten massa, el rinoceront de Java esdevé agressiu i ataca, clavant les incisives del maxil·lar inferior mentre fa força cap amunt amb el cap. El seu comportament relativament antisocial podria ser una adaptació recent a les pressions sobre les poblacions; les proves històriques suggereixen que, com els altres rinoceronts, antigament aquesta espècie era més gregària.

Response: es retiren als boscos espessos


Instruction: Què va perdre a causa de ser nomenat bisbe?

Context: Felip II el torna a presentar, aquesta vegada, per al bisbat de Lleida. El 8 d'agost de 1561 és nomenat pel papa Pius IV, i pren possessió del bisbat, mitjançant el procurador Lluís Pons d'Icart, parent seu, el 13 d'octubre. L'entrada efectiva a la diòcesi sofreix un significatiu retard per la seva assistència al tercer i últim període de sessions del Concili de Trento. Aquest canvi porta aparellat la pèrdua de la seva plaça d'auditor de la Rota.

Response: la seva plaça d'auditor de la Rota


Instruction: Què permetia l'strappo?

Context: El 1918, el col·leccionista Lluís Plandiura i Pou va començar a arrencar frescos de les esglésies dels Pirineus. Per arrencar les pintures murals van contractar a una saga de restauradors italians, dirigits per Franco Steffanoni, de Bèrgam, que feien servir una tècnica especial, l'strappo, que permetia aïllar les pintures murals de les parets mitjançant una barreja de clara d'ou i cola. Aquest fet va provocar tot un procés especulatiu sobre les restes romàniques del Pirineu, on antiquaris, capellans i marxants d'art començaren a buidar esglésies i a vendre murals, retaules i altres peces a col·leccionistes privats, i les pintures de l'església de Santa Maria de Mur acabaren al Museum of Fine Arts de Boston.

Response: aïllar les pintures murals de les parets mitjançant una barreja de clara d'ou i cola


Instruction: Per què eren les denúncies al DPTOP?

Context: A l'abril del 2005 un total de 254 de denúncies havien arribat al DPTOP per part de veïns de Santa Coloma, Badalona i Barcelona per les afectacions de les obres. Un portaveu del DPTOP assegurava que totes les denúncies s'havien analitzat i només 18 es van reconèixer com a relacionades amb les obres. A la fi del 2005 el consell municipal del districte de Sarrià - Sant Gervasi es va comprometre a constituir una comissió de seguiment de les obres al districte per la tranquil·litat dels veïns.

Response: per les afectacions de les obres


Instruction: Per què visitaven molts italians la ciutat d'Atenes?

Context: Herodes Àtic, cònsol romà, escrivia al seu amic Ciceró parlant sobre Atenes amb gran entusiasme. Molts italians viatjaven a Atenes per visitar la ciutat, i els governants, junt amb els emperadors, van augmentar els monuments dins i fora de l'Acròpoli. Per exemple, l'any 161 es va construir gràcies a Herodes Àtic un odèon al costat del teatre de Dionís. Durant la invasió dels hèruls de l'any 267, aquest teatre va ser destruït i més tard la seva estructura va passar a formar part de les muralles. En passar els segles, la seva part inferior va quedar amagada per les bardisses, cosa que va fer pensar al viatger Niccolò de Martini que es tractava d'un pont. Al segle xix es van iniciar les excavacions i finalment va ser restaurat. Des de l'any 1957 s'hi realitzen normalment representacions i festivals.

Response: per visitar la ciutat


Instruction: Què va sorprendre a Karol Szymanowski a Viena?

Context: Karol Szymanowski, nascut en l'actual Ucraïna dins d'una família d'amplis interessos artístics. Fill d'un terratinent polonès i d'una baronessa sueca, va ser un compositor que des de jove va viure imbuït en el procliu ambient artístic d'una família envoltada intermitentment, i per diverses circumstàncies, per poetes, pintors i músics. Després d'una educació infantil molt protectora i casolana, el 1901 es traslladà a estudiar a Varsòvia, sota la direcció de Zygmunt Noskowski. Allà va beure de les fonts del nacionalisme polonès, inspirat per Frédéric Chopin, reafirmat per Stanislaw Moniuszko i atiat per les mesures repressives russes. Tot i que la capital polonesa romania en un provincialisme vuitcentista que aïllava la seva activitat cultural de la resta d'Europa, el canvi de segle va atreure la mirada de joves músics com ara el pianista Arthur Rubinstein o el compositor Grzegorz Fitelberg, que va establir, al costat de Szymanowski i altres mestres, el moviment musical modernista Polònia Jove. Szymanowski va passar posteriorment dos anys a Berlín i Leipzig, assumint influències de Richard Wagner, Max Reger o Richard Strauss, dels que després va renegar activament però que van inspirar les seves primeres simfonies. En un dels seus viatges a França va poder conèixer a Claude Debussy i la música de l'impressionisme. L'avantguarda i els ballets russos de Serguei Diàguilev el van sorprendre a Viena, però durant la Primera Guerra Mundial es va dedicar a l'estudi de la civilització grega i la seva literatura, dels primers cristians i l'Islamisme a través de nombroses lectures i fructificants viatges. Szymanowski va esbossar les primeres obres seguint la tradició dels compositors romàntics germànics, però les seves creacions posteriors van anar adquirint un to més colorit, expressiu i contrapuntístic. La gran guerra, però, va produir en Szymanowski un canvi d'orientació ideològica i estètica que el va conduir novament a un art nacionalista que treia el cap tímidament a la música folklòrica del seu poble.

Response: L'avantguarda i els ballets russos de Serguei Diàguilev


Instruction: Què diu Boye que no entén Zaragoza?

Context: La fiscalia ha defensat avui al judici contra el procés que la resolució de Slesvig-Holstein sobre l'extradició del president Carles Puigdemont no es pot al·legar contra les acusacions de rebel·lió. Segons Javier Zaragoza, el tribunal es va excedir en la valoració de l'euroordre i va interferir en la jurisdicció espanyola. Vegeu-ho ací:  El fiscal acusa al tribunal alemán que rechazó entregar a Puigdemont (@KRLS) de entrometerse en la jurisdicción española https://t.co/GT8D3b5e1Y pic.twitter.com/LUT0r8xuAp — Europa Press TV (@europapress_tv) February 13, 2019  L'advocat del president Carles Puigdemont, Gonzalo Boye, ha afirmat a Twitter que Zaragoza 'continua sense entendre què va passar a Slesvig-Holstein'. Per això li ha recomanat que llegeixi l'article 10.2 de la llei de cooperació alemanya. Però el lletrat no s'ha pas aturar ací. Veo que el Fiscal Zaragoza sigue sin comprender lo que le sucedió en Schleswig-Holstein… que la verdad no le arruine un alegato pero igual una lectura del artículo 10.2 de la Ley de Cooperación Alemana le vendría bien — Gonzalo Boye (@boye_g) February 13, 2019  En un raonament no tan tècnic, Boye retreu al fiscal que es queixi de l'actuació de Slesvig-Holstein, si fins i tot el ministeri públic espanyol podia haver presentat un recurs contra la decisió del tribunal i va decidir de no fer-ho.

Response: què va passar a Slesvig-Holstein


Instruction: Per què va ser convulsa la successió?

Context: Teodoric I va morir en combat, suposadament travessat per la llança d'un amal anomenat Andagis. Va ser succeït pel seu fill Turismund, aclamat per l'exèrcit durant la mateixa batalla. Va ser enterrat allà mateix, a prop del camp de batalla. Després de celebrar els funerals, Turusmund pensava en un pla per venjar la mort del seu pare, però el nou rei va ser aconsellat per Aeci, que temia un excés de poder de l'exèrcit visigot, perquè tornés a Tolosa per assegurar el seu ascens al tron, amenaçat per les intrigues dels seus germans. Al capdavall, amb Teodoric I es va iniciar una successió hereditària, i es va conformar una espècie de clan o família reial, a pesar que no hi havia una normativa successòria establerta entre els visigots. Tanmateix, aquesta successió va ser convulsa a causa dels assassinats entre germans, al llarg de les generacions, passant de pares a fills la corona visigoda, fins a Amalaric l'any 531. Això ha qüestionat la visió clàssica d'una monarquia purament electiva, encara que el 507 apareix novament l'elecció al tron visigot, molt probablement a causa del record que va provocar el fracàs de la batalla de Vouillé.

Response: a causa dels assassinats


Instruction: Què hi trobem a partir dels 2000 metres?

Context: La Baixa Cerdanya és una zona que presenta una gran varietat natural, podent-se trobar a la plana de la vall del Segre des d'espècies típiques de la fauna àrtica fins a les pròpies de zones àrides. A mesura que es penetra a les valls laterals (la Llosa, l'Ingla, Meranges,…), els prats comencen a deixar pas a boscos de pins vermells i roures que són substituïts per pins i avets a mesura que s'eleva el terreny, convivint amb fauna adaptada al fred i la neu. Passats els 2.000 metres d'altitud, la presència dels arbres és escassa, estant presents plantes pròpiament alpines.

Response: plantes pròpiament alpines


Instruction: Què és possible que obtingués Rogier abans de convertir-se en pintor?

Context: És possible que Rogier obtingués un títol acadèmic (Mestre) abans que es convertís en pintor i que se li atorgués el vi d'honor amb motiu de la seva graduació. Les sofisticades i 'apreses' qualitats iconogràfiques i de composició de les pintures atribuïdes a Rogier s'han utilitzat a vegades com a argument a favor d'aquesta suposició. L'estatus social i intel·lectual de Rogier en la seva vida va superar la d'un simple artesà d'aquell moment. En general, l'estret enllaç estilístic entre els treballs documentats de Jacques Daret i les pintures atribuïdes a Robert Campin i a Rogier van der Weyden són l'argument principal per considerar que ell fou alumne de Campin.

Response: un títol acadèmic (Mestre)


Instruction: Què han de deixar els Bennet?

Context: Veient-se exclosos de la bona societat i amb una filla desapareguda, els Bennet es preparen per deixar Longbourn i reprendre la seva vida en un altre lloc. Per sort, l'oncle de les germanes troba la parella a temps per negociar un matrimoni i Lydia no tarda a reaparèixer per la granja amb el seu nou marit. Enmig de l'entusiasme general que provoca la seva arribada, Lady Catherine de Bourgh es presenta a la casa. Estirada com sempre, Lady Catherine exigeix parlar amb Elizabeth. Alarmada per un rumor que ha sentit que vinculava el seu nebot, Darcy, amb ella, intenta obligar Elizabeth a desmentir qualsevol relació i l'amenaça de desheretar Darcy si un compromís tira endavant. Elizabeth, però, no només no s'immuta davant les intimidacions, sinó que, a més, es nega a prometre-li que no acceptarà mai una proposició del Sr. Darcy. Enfurismada, Lady de Bourgh no dubta a criticar la seva família i li torna a fer clarament que, si no hagués estat per la irresponsabilitat de la seva germana, Darcy no s'hauria passat setmanes recorrent els jutjats i carrerons de Londres buscant-la. D'aquesta manera, Elizabeth descobreix que el final feliç que ha tingut Lydia es deu completament a la intervenció de Darcy i, encantada amb ell, i davant la impossibilitat d'agrair-ho a la persona indicada, dóna les gràcies a la seva tia. Aquesta però, segueix profundament disgustada amb el resultat de la reunió i acaba marxant ben enutjada.

Response: Longbourn


Instruction: Què ha aprovat el ple de les Corts?

Context: El ple de les Corts ha aprovat avui la proposta de modificació de la constitució espanyola per la reintegració del dret civil valencià, amb els vots a favor tant dels partits del Botànic (PSPV, Compromís i Unides Podem) com del PP i el refús de Ciutadans i Vox. Després de les sentències en contra del TC a normes valencianes – règim econòmic matrimonial, custòdia compartida i unions de fet -, el parlament demana la modificació de la disposició addicional segona com a 'via dels valencians en defensa de l'autogovern', amb l'objectiu de garantir igualtat de condicions respecte a comunitats amb tradició foral. L'Associació de Juristes Valencians va impulsar la proposta entre la societat civil, i els sindicats, universitats, organitzacions empresarials, col·legis professionals, associacions culturals i de consumidors i 393 ajuntaments van donar suport a aquesta refroma. En concret, la iniciativa demana d'afegir un segon paràgraf a la disposició addicional segona de la carta magna, que quedaria redactada així: 'La competència legislativa civil de les comunitats autònomes, assumida als seus propis estatuts conforme a l'article 149.1.8, s'estendrà a la recuperació i l'actualització del seu dret privat històric d'acord amb els valors i els principis constitucionals'.

Response: la proposta de modificació de la constitució espanyola per la reintegració del dret civil valencià


Instruction: Què ha cridat una veïna als Mossos?

Context: Desenes de persones s'han concentrat des de primera hora del matí per evitar el desnonament de sis famílies amb menors que ocupen des de fa dos anys un bloc al carrer de Lleida del barri del Poble-sec de Barcelona. Els Mossos d'Esquadra han acordonat la zona hi ha hagut forcejaments, i  cops de porra contra alguns dels concentrats. Els agents han començat a arribar cap a les sis del matí amb vuit furgonetes de la BRIMO. Es tracta del quart intent de desnonament, però que tampoc no ha reeixit perquè finalment la concentració ha impedit que es dugués a terme. Els veïns lamenten que la policia els tracti com si fossin violadors o assassins. 'Estem lluitant per un habitatge digne', ha cridat una veïna als Mossos d'Esquadra.

Response: Estem lluitant per un habitatge digne


Instruction: Què van començar a reflectir els artistes?

Context: Gràcies a moviments com la literatura ukiyo i els gravats, els ciutadans van començar a tenir més contacte amb els moviments artístics. Devers la meitat del segle XVIII, els artistes van començar a reflectir el que passava en els districtes de plaer, el kabuki, festivals i viatges. Aquests últims van donar naixement a guies turístiques que descrivien el més destacat tant de ciutats com del camp.

Response: el que passava en els districtes de plaer, el kabuki, festivals i viatges


Instruction: Què van mostrar les imatges en primer pla de la superfície?

Context: La primera nau espacial a arribar a Mercuri va ser la Mariner 10 de la NASA (1974–75). La nau va utilitzar la gravetat de Venus per a ajustar la seva velocitat orbital, de manera que pogués arribar a Mercuri, i fou la primera nau a utilitzar aquesta assistència gravitatòria i la primera nau de la NASA a visitar més d'un planeta. La Mariner 10 va fer les primeres imatges en primer pla de la superfície de Mercuri, que immediatament van mostrar-ne els cràters, i també en va revelar moltes altres característiques geològiques, com les escarpes gegants, que després s'han atribuït a l'efecte de la lleugera contracció del planeta causada pel refredament del seu nucli de ferro. Desafortunadament, per la longitud del període orbital de la Mariner 10, la mateixa cara del planeta estava il·luminada durant cadascuna de les passades que va fer la Mariner 10. Això va fer que no fos possible l'observació de les dues cares, i va resultar en el mapa el 45% de la superfície del planeta.

Response: els cràters


Instruction: Què va ser cremada?

Context: En el darrer intent, l'any 1285, els francesos entraren pel territori rossellonès de Jaume II de Mallorca, germà de Pere el Gran, que per pacte estava obligat a deixar pas franc. Tot i l'alineació del seu rei amb els francesos, la població del Rosselló es va resistir a la invasió croada. Els primers combats amb els croats van tenir lloc al setge de Salses, on van caldre tres assalts per conquerir la ciutadella. Només van deixar pas franc les fortaleses de La Roca i Les Cluses, i els ciutadans es van revoltar a Perpinyà tancant les portes als croats després de la retirada francesa dels Pirineus, però finalment es va rendir amb el perdó del rei de França, i la resistència va concloure amb el setge d'Elna, que fou cremada provocant una matança. Els croats finalment acamparen a Elna i Perpinyà, mentre que els catalans, apostats al coll de Panissars, van impedir durant un mes l'entrada croada al sud de Catalunya.

Response: Elna


Instruction: En què volia convertir a Verdaguer el franquisme?

Context: El 'Virolai', Canigó, 'L'emigrant'… És evident que Mossèn Cinto Verdaguer i el seu llegat són símbols de catalanitat. No obstant això, el franquisme va intentar convertir-lo en un heroi espanyol i, de fet, ho va aconseguir durant uns quants anys. Si més no, aquesta és la tesi que defensa 'Verdaguer segrestat. La utilització del mite durant el franquisme', l'exposició que es pot veure al Museu d'Història de Catalunya fins el 20 de maig. A través d'articles, vídeos, documents extrets d'arxius, enregistraments i correspondència, es detallen els mecanismes que va utilitzar el règim per a apropiar-se la figura de l'autor de Folgueroles. Darrere, hi ha la tasca de Carles Puigferrat i Carme Torrents, que han estat un any i mig investigant-ho a fons.

Response: en un heroi espanyol


Instruction: Què van avalar els inscrits de Podem?

Context: Els inscrits de Podem han avalat la coalició amb el PSOE, amb un 97% dels vots a favor del pre-acord signat el 12 de novembre entre el secretari general del partit, Pablo Iglesias, i el president del govern espanyol en funcions, Pedro Sánchez. La consulta, que tenia caràcter vinculant, va començar el dissabte i s'ha pogut votar fins avui a les 10.00. Un total de 130.150 inscrits han votat a favor (96,8%), 4.244 s'hi han oposat (3,16%), mentre que 366 han votat en blanc (0,27%). Segons la formació hi han votat un total de 134.760 persones, fet que suposa un 26% dels inscrits i un 59% dels que estan actius dins de la formació. En una altra consulta, els comuns ja havien avalat de manera contundent la coalició amb els socialistes (95%), de la mateixa manera que també ho ha fet Esquerra Unida (88%) i els socialistes (92%). Tanmateix, els dos grups parlamentaris no assoleixen la majoria del congrés espanyol i necessitaran que el PP o Ciutadans facilitin la investidura, o que ho faci ERC, que ja ha posat com a condició una mesa de negociació entre el govern català i l'espanyol.

Response: la coalició amb el PSOE


Instruction: De què van prendre imatges les sondes espacials?

Context: Les primeres sondes espacials que visitaren Júpiter foren la Pioneer 10 el 1973 i la Pioneer 11 un any després; prengueren imatge de baixa resolució de les quatre llunes galileanes. Les sondes Voyager 1 i Voyager 2 visitaren el planeta el 1979 i descobriren activitat volcànica a Io i la presència de gel aquàtic a la superfície d'Europa. La sonda Cassini, de viatge cap a Saturn, volà prop de Júpiter el 2000 i recopilà dades sobre les interaccions de les llunes galileanes amb l'atmosfera joviana. La sonda New Horizons volà també prop del planeta el 2007 i féu millores sobre els paràmetres orbitals dels satèl·lits jovians.

Response: de les quatre llunes galileanes


Instruction: En què tenia bona formació Plantin?

Context: Plantin, casat i amb una bona formació en marroquineria i enquadernació, es trasllada a París, on roman poc de temps. Decideix llavors traslladar-se a Anvers, important centre de la producció de llibres, metròpoli comercial i lloc ideal per als joves emprenedors. En l'any 1548 o 1549 obri el seu taller, i el 21 de març de 1550 es registra com a ciutadà d'Anvers; i el mateix any entra en la confraria de Sant Lluc, dels oficis artístics, com a impressor. Per arrodonir els seus ingressos també es dedica a la compravenda de gravats i llibres, mentre la seva dona manté una tenda de puntes.

Response: en marroquineria i enquadernació


Instruction: A què recorda el parlar de Jar Jar Binks?

Context: Després de l'estrena de la pel·lícula, hi va haver controvèrsia sobre si diversos personatges alienígenes reflecteixen estereotips racials, en particular: el maldestre Jar Jar Binks, té llargues orelles caigudes que recorden a la gent amb rastes i la seva forma de parlar que recorda al patuès del Carib, els neimoidians cobdiciosos i corruptes de la Federació de Comerç parlaven amb accents d'Àsia oriental i els habitants del desert com Watto s'han interpretat com un estereotip jueu. Lucas ha negat categòricament totes aquestes implicacions, però, l'animador Rob Coleman va admetre que veia imatges d'Alec Guinness com Fagin a Oliver Twist per inspirar els seus animadors en la creació de Watto. Jar Jar Binks va ser descrit per un crític com: "servil i covard... un estereotip negre Minstrel show similar a Stepin Fetchit". Michael Eric Dyson, professor d'estudis afroamericans de la Universitat de Georgetown, va observar que tot el poble gungan sembla estranyament suggestiu d'una tribu primitiva africana: "El líder de la tribu de Jar Jar és un gras i maldestre bufó amb una veu retumbant, i sembla una caricatura estereotipada d'un cap tribal africà."

Response: al patuès del Carib


Instruction: A què s'assembla Andrea Chénier?

Context: Andrea Chénier és una òpera conceptuada com a verista entre altres raons perquè la seva creació i estrena (1896) s'escau en el moment més viu d'aquest corrent. Recordem Cavalleria rusticana (1890), Pagliacci (1892), La Bohème (1896), Tosca (1900) o Madama Butterfly (1904). I ho és pel seu context, perquè es basa en fets reals i perquè d'antuvi se situa en imatges versemblants. I sense haver de fer córrer gaire la imaginació, en la primera escena es mostra un àmbit tancat exultant de benestar amb el contrapès d'una altra realitat –el món dels desfavorits socials– colpidora. Però a part de tenir totes les característiques veristes, l'obra s'assembla molt a una òpera romàntica. Luigi Illica presenta un llibret en què el model de la Revolució Francesa que es mostra resulta fàcilment identificable amb el verisme, molt plausible, molt convincent. Tanmateix, la inclusió motriu de la trama amorosa, amb el seu protagonisme central, mena el discurs cap a un tot convencional, amb un argument decididament romàntic, en el qual l'amor justifica la immolació com a zenit de la història. Un final que Walter Scott, gran inspirador dels romàntics, l'hauria signat.

Response: a una òpera romàntica


Instruction: Què no es poden oposar segons el fundador del bahaisme?

Context: Existeix un conflicte entre els punts de vista religiosos teistes i la ciència, sobretot en àrees molt específiques com ara l'evolució i l'acció i la participació divina en el món, en especial en el pensament cristià. A l'extrem del conflicte es troben les persones que defensen el relat bíblic de la creació com a explicació literal de l'origen de l'univers i de l'altra banda, els defensors de la teoria de l'evolució com a fet comprovable. No obstant això, hi ha d'altres que assagen de trobar un equilibri entre les dues posicions, com ara els proposants de la ciència de la creació, que consideren el relat bíblic del Gènesi com una explicació simbòlica i no pas literal, en què els set dies de la creació corresponen als processos evolutius. El bahaisme, per altra banda, proposa que la ciència i la religió han d'estar en harmonia. El seu fundador va declarar que la religió i la ciència no poden oposar-se i que per tant els ensenyaments religiosos que són contradits per la ciència no han d'acceptar-se, ja que Déu va atorgar la capacitat de raonar a la humanitat perquè aquesta trobés la veritat.

Response: la religió i la ciència


Instruction: Què ha emfatitzat Ribó en el seu discurs?

Context: El batlle de València i candidat de Compromís per a revalidar el càrrec en les eleccions municipals del 26 de maig, Joan Ribó, ha afirmat que la seva coalició és una força d'estabilitat en el govern local perquè sap gestionar la pluralitat i al seu torn és 'una força de polítiques valentes que quan cal enfrontar als poderosos no es tira enrere'. Així s'ha expressat el líder de la coalició durant el míting central de campanya, acompanyat per regidors de la formació, per la vice-presidenta en funcions de la Generalitat, Mónica Oltra, i el candidat del partit en les eleccions europees, Jordi Sebastià. Ribó ha destacat la feina dels regidors de Compromís durant els últims quatre anys de govern i ha assegurat que 'no tots els partits poden dir-ho amb la mateixa alegria'. Ha plantejat que en els pròxims comicis caldrà triar 'entre una València de futur o tornar al passat' i ha celebrat que València 'sigui una ciutat honrada' després d'haver estat 'la capital de la corrupció', incidint en casos com el de la construcció del circuit de Fórmula 1 'que no ens anava a costar res i l'Ajuntament ha de pagar 50 milions'. A més, ha criticat 'el tòpic que l'esquerra sap repartir, però no sap gestionar els diners' i ha destacat la reducció de deute de l'ajuntament 'des dels 1.000 milions d'euros el 2012 als 370 d'ara'. Així mateix, ha apuntat que 'el 2018 s'ha sortit del pla d'ajust que arribava fins al 2022'.

Response: la feina dels regidors de Compromís durant els últims quatre anys de govern


Instruction: Què diu una llegenda?

Context: Una llegenda explica la conversió al cristianisme de Constantí I el Gran: abans de la batalla del Pont Milvi va tenir una visió d'una creu en flames amb la inscripció «Amb aquest signe venceràs». Constantí va sortir victoriós i el monograma de la creu es va convertir en el seu símbol. L'any 313, mitjançant l'edicte de Milà, va legitimar el cristianisme i es va considerar com el cap de l'Església –Pontífex Màxim–; va fer importants donacions, va donar suport a la construcció de temples i va convocar el primer Concili de Nicea –i primer concili ecumènic– l'any 325 a Nicea, una ciutat de l'Àsia Menor. L'any 330 va traslladar la seu de l'Imperi Romà a Bizanci, ciutat que va canviar de nom a Constantinoble, i la va dedicar a la Mare de Déu. Aquest trasllat va tenir l'efecte posterior, l'any 395, de dividir el regne en l'Imperi Romà d'Orient –o Imperi Romà d'Orient– i l'Imperi Romà d'Occident. L'emperador Teodosi I, a la fi del segle IV, va aconseguir fer oficial la religió cristiana amb l'edicte de Tessalònica: quedà cada vegada més reduït el nombre de creients en el paganisme. Les invasions bàrbares del segle VI van posar fi a l'arquitectura paleocristiana a l'Imperi d'Occident; els territoris de Síria, Egipte i l'Àfrica del Nord van marcar el límit fins a la conquesta àrab (cap al segle VII).

Response: la conversió al cristianisme de Constantí I el Gran


Instruction: A què poden sortir els presoners?

Context: Cinc dels nou presos polítics ja han rebut el vist-i-plau de les juntes de tractament de les presons i del Departament de Justícia per a accedir als permisos que permet l'article 100.2 del reglament penitenciari, previst perquè els presoners classificats en segon grau puguin sortir de la presó a treballar, fer de voluntaris o tenir cura de familiars unes quantes hores el dia. Tanmateix, la fiscalia recorre contra tots els permisos concedits. Fins i tot contra els que superen les quaranta-vuit hores de Jordi Sànchez i Jordi Cuixart, que tenen accés a trenta-sis dies anuals perquè ja han complert una quarta part de la condemna. La fiscalia s'exclama que les juntes de tractament de les presons i la Generalitat apliquen irregularment el 100.2 als presos polítics i diu que és un 'tercer grau encobert'. També critica que la consellera de Justícia, Ester Capella, hagi assegurat que s'aplicaria als nou presos polítics: 'Posa en evidència que l'excepcionalitat exigida per l'article 100.2 del règim penitenciari s'ha convertit en una generalitat', diu. Tanmateix, a Catalunya hi ha 405 reclusos que s'acullen als permisos que preveu el 100.2.

Response: a treballar, fer de voluntaris o tenir cura de familiars


Instruction: Què representen els relleus?

Context: L'obra es va començar l'any 1540 i es va acabar el 1548, segons consta a la mateixa reixa. És una obra magnífica, on els balustres s'eleven harmoniosament en forma lineal, jugant amb l'alternança dels nusos de manera molt equilibrada. A més de la perfecció dels mencionats balustres, cal tenir en compte la riquesa de les formes estatuàries: telamons —anomenats també atlants—, cariàtides i figures clàssiques que duen clàmides. La reixa està realitzada en ferro i bronze daurat, i està col·locada sobre un sòcol de jaspi i marbre. Forma uns relleus que representen històries sagrades que recorden els relleus florentins. Sobre els caps dels atlants hi ha un fris ornamentat de grotescs; tot seguit, un altre pis menys alt que el primer des del qual arrenquen els següents balustres que segueixen el mateix joc d'alternança dels nusos. A manera de divisió de carrers hi van intercalats uns balustres especials que són veritables canelobres; sobre aquests balustres s'estén un altre fris calat i enriquit amb busts, angelets i formes florals. Per sobre hi ha la cresteria, que forma una filigrana d'escuts, genis alats, medallons, canelobres i d'altres adorns platerescs. Al centre s'hi troba l'escut de Carles V amb l'àguila bicèfala i, per sobre, el canelobre llaurat que serveix de peanya al gran crucifix, demanat expressament com a terminació pel capítol catedralici. Va ser signada per Villalpando en un racó amb les paraules Labor ubicumque (treball a totes parts).

Response: històries sagrades


Instruction: Què és Ptilodus?

Context: S'hi han trobat molts mamífers. Tots són petits en comparació amb els mamífers moderns, i el més gran té la mida d'una ovella. Entre els mamífers trobats, hi ha: un primat primitiu semblant a un esquirol; Ptilodus, un multituberculat arbori; o Protictis, un viverràvid de la mida d'una mostela que podria haver caçat al sotabosc. El mamífer més gran del jaciment és el condilartre Phenacodus.

Response: un multituberculat arbori


Instruction: Què pot comportar tenir dos macles de dragó lleopard en un espai petit?

Context: Com que els dragons lleopard no són capaços per enfilar-se per les parets, l'alçada del terrari no és molt important, no obstant no ha de fer menys de 30cm, en part pel muntatge i el sistema d'il·luminació. Quant a la base per un sol dragó la mida estàndard és aproximadament de 40x60cm i per un petit grup (3-4) de 60x80cm. La parella ha d'estar formada per dues femelles o per un mascle i una femella, ja que són animals territorials i tenir dos mascles en un espai tan petit pot comportar problemes.

Response: problemes


Instruction: Què van afegir a la primera ampliació?

Context: Des dels primers anys, el museu es va revelar insuficient per acollir les col·leccions cada vegada més abundants. Es va realitzar una primera ampliació del 1903 a 1906: s'hi van afegir tres sales, creades per l'arquitecte grec Anastásios Metaxás, cap a l'est, a l'eix de l'entrada principal. Novament, van ser ràpidament insuficients. Es va realitzar una nova extensió, important aquesta vegada, entre 1932 i 1939, per l'arquitecte grec George Nomikos, sempre cap a l'est. L'ampliació del 1903-1906 va ser demolida i substituïda per un edifici de dos pisos, on es van instal·lar les oficines i els laboratoris, així com un magatzem al soterrani. Es va donar al museu l'organització actual, amb prop de 8.000 m² d'exposició.

Response: tres sales


Instruction: Què hi ha escrit en els rètols?

Context: Aquesta setmana Òmnium Cultural de l'Alguer ha lliurat a l'Administració Municipal de l'Alguer uns quants rètols bilingües amb el nom del carrer en alguerès i en italià. També els han fet arribar uns quants cartells turístics en alguerès. El lliurament es va fer amb la presència del Síndic, de l'assessor Raimondo Cacciotto, del comandant de les Guàrdies Municipals Guido Calzia i del president d'Òmnium Cultural de l'Alguer Stefano Campus. Els noms dels carrers que figuren als cartells són: Barcelona o Passeggiata Barcellona; plaça de Don Francesc Manunta o piazza Don Francesco Manunta; placeta dels Calafatos o piazzetta dei Calafati; platja de les Bombardes, i platja del Latzareto Forma part del projecte cultural 'Amb l'alguerés sés més competent', finançat per la Fundació de Sardenya. El propòsit és incentivar la recuperació de la toponímia i la història, i estendre l'ús de les indicacions bilingües a l'Alguer. Òmnium Cultural de l'Alguer reivindica que la funció de l'onomàstica és 'un dels símbols de la identitat' de la ciutat i consideren necessari evitar que desapareguin els topònims històrics.

Response: el nom del carrer en alguerès i en italià


Instruction: Què era Michael Kennedy?

Context: La intenció de Mahler en compondre la seva Vuitena Simfonia per a un elenc excepcionalment gran era aconseguir un equilibri similar entre els efectius vocals i els instrumentals. No es tractava simplement d'un intent d'efecte grandiós, encara que per l'ús que fa el compositor d'aquests efectius es va guanyar el subtítol de «Simfonia dels mil» del seu agent de premsa (àlies que ha conservat). Igual que Stravinski, Mahler fa un ús intensiu i perllongat del contrapunt, sobretot en la primera part, «Veni Creator Spiritus». Al llarg d'aquesta secció, segons l'escriptor musical Michael Kennedy, Mahler mostra un domini considerable en la manipulació de múltiples veus melòdiques independents. El musicòleg Deryck Cooke afegeix que Mahler s'ocupa del seu enorme elenc «amb una claredat extraordinària».

Response: escriptor musical


Instruction: Entre què es debatia la reina?

Context: L'obra es basa en aquest estudi tan ben documentat de Strachey i reflecteix bé el que va passar. Va ser una passió que va durar anys i va arribar a ser obsessiva per la reina, que es debatia entre l'amor i el deure, però finalment va ordenar executar el comte per rebel·lió pel seu fracàs polític i militar a Irlanda. Strachey va escriure que Gloriana era una «dama brava i rude, de bromes tosques, gestos plebeus, caçadora incansable, es podia tornar de sobte una dona de negocis, de semblant fosc, tancada durant hores amb els secretaris, llegint i dictant despatxos, examinant amb rigor els menors detalls d'informes i missatges. A la poca estona, enlluernava la refinada dama del Renaixement, perquè eren moltes i brillants les qualitats d'Elisabet. Dominava sis llengües, a més de la pròpia, coneixia el grec, era una notable cal·lígrafa i excel·lent músic, era experta en pintura i poesia, ballava al gust florentí amb una suprema distinció».

Response: entre l'amor i el deure


Instruction: Què demana l'enunciat general del problema d'Apol·loni?

Context: L'enunciat general del problema d'Apol·loni demana la construcció d'una o més circumferències que siguin tangents a tres objectes donats en el pla. Els objectes poden ser una recta, un punt o una circumferència de qualsevol mida. Aquests objectes poden ser col·locats en qualsevol disposició i es poden tallar els uns als altres; tot i així, se solen prendre diferents, és a dir, que no coincideixin. Les solucions del problema d'Apol·loni de vegades s'anomenen Circumferències d'Apol·loni, tot i que aquest terme també s'usa per altres tipus de circumferències associades amb Apol·loni.

Response: la construcció d'una o més circumferències que siguin tangents a tres objectes donats en el pla


Instruction: De què va embolcallar Rossini cada personatge?

Context: Il matrimonio segreto va tenir una gran influència en les òperes posteriors per tots els assoliments aconseguits pel compositor. Cimarosa consagra els números de conjunt (trios, quartets, quintets, etc.) en qualsevol lloc de la partitura, en lloc de reservar-los només pel final dels actes. Amb Don Geronimo, crea la figura del baix bufo, personatge que Rossini va explotar per excel·lència en les seves òperes bufes. Forma definitiva del típic i tumultuós final del primer acte, amb repeticions i acceleracions, que trobem també, i augmentades, en les òperes de Rossini. Introducció del clarinet com a instrument predilecte per les escenes amoroses. Utilització dels instruments decoratius (de fusta i metall) amb una soltesa fins llavors inèdita. I, sobretot, va embolcallar cada personatge d'una personalitat pròpia, segurament assolit pel seu recent contacte amb l'obra de Mozart.

Response: d'una personalitat pròpia


Instruction: Per què estava interessat Puig?

Context: Era fill de Joan Puig i Bruguera i Teresa Cadafalch i Bogunyà, dedicats a la fabricació de teles a Mataró, ciutat on va viure i cursar els estudis secundaris al col·legi de Santa Anna, dels escolapis de Mataró. Amb setze anys començà a fer col·laboracions literàries d'un regust neoromàntic i patriòtic. Puig es mostrava interessat pels moviments nacionals emergents de l'època i va identificar ràpidament la història com a element bàsic per a la creació d'una consciència nacional i per refermar la identitat de país enfront d'un parlamentarisme centralista. Als seus primers treballs es reflecteix aquest esperit:

Response: pels moviments nacionals emergents


Instruction: Què divideix el riu?

Context: El riu divideix els dos mons, però també els uneix. Es poden veure vaixells plens de passatgers creuar l'aigua. S'observa una illa en el centre amb una torre fortificada i alts edificis envoltats d'arbres. El més significatiu és un pont que uneix les dues ribes amb set arcs, una torre de plaça fortificada i un pont llevadís de fusta. Una multitud de persones creuen a peu i a cavall. Una creu a l'arc central representa el sacrifici de Crist, formant un pont entre el món terrenal del pecat i el món celestial del paradís.

Response: els dos mons


Instruction: Què arribaria a la fi amb l'ús de l'article 155?

Context: El número dos del Partit Socialista d'Eslovènia, Jan Skoberne, ha dit avui que l'ús de l'article 155 de la constitució espanyola i la convocatòria forçada d'eleccions a Catalunya seria un 'acte d'agressió contra un poble sobirà i els seus drets democràtics bàsics'. A més, ha afegit que seria la fi d'una Europa justa i lliure si no se'n fa cas. Utilisation of the article 155 by the Government of Spain and forceful declaration of new elections in Catalonia constitute an act of agression against sovereign people and their basic democratic rights. Ignoring this is the end of just and free Europe. — Jan Škoberne (@Jan_Skoberne) October 20, 2017  Skoberne també ha declarat aquesta setmana que el poble d'Eslovènia era amb Catalunya i que el seu estat hauria de ser el primer a reconèixer la república catalana. No need to be afraid.

Response: una Europa justa i lliure


Instruction: Què ha esborrat Jaime Conejo Heredia?

Context: El magistrat Jaime Conejo Heredia, que instrueix temporalment el cas pels preparatius de l'1-O, ha esborrat el seu perfil a Facebook. El magistrat havia fet algunes publicacions amb contingut espanyolista, tal com ha avançat el digital Directe.cat. Nombrosos usuaris de Twitter han fet captures de les publicacions que ara corren per la xarxa social. Conejo Heredia és el substitut de Juan Antonio Ramírez Sunyer, titular del jutjat número 13 de Barcelona, ingressat a l'Hospital Clínic per unes molèsties intestinals. Entre més coses, havia publicat un vídeo enregistrat per ell mateix en una manifestació espanyolista el 12 d'octubre a la plaça de Catalunya de Barcelona. A les imatges, s'hi pot veure gent brandant banderes espanyoles i cridant 'Cataluña es España'.

Response: el seu perfil a Facebook


Instruction: De què va acusar al PNF a Google?

Context: El gegant d'Internet Google ha acceptat avui pagar un total de 965 milions d'euros a l'estat francès per solucionar una disputa que mantenia amb l'estat pel que fa al pagament d'impostos. En concret, pagarà una multa de cinc-cents milions d'euros i quatre-cents seixanta-cinc milions en impostos. 'Hem arribat a un acord pel que fa als assumptes fiscals que han tingut lloc a França des de fa uns anys. Els acords comprenen un pagament de 500 milions d'euros que ha estat estipulat avui per un tribunal francès, així com 465 milions d'euros en impostos addicionals que havíem acceptat pagar', ha explicat un portaveu de la companyia en un comunicat. 'Seguim creient que la millor manera de proporcionar un marc clar per a les empreses que operen a tot el món és la reforma coordinada del sistema fiscal internacional', ha agregat Google. La fiscalia financera francesa (PNF) va començar aquest procediment el 2015 i va acabar acusant l'empresa 'd'evasió fiscal agreujada' per haver eludit el pagament de cent vuitanta-nou milions d'euros en impostos entre el 2011 i el 2016.

Response: d'evasió fiscal agreujada


Instruction: En què es va convertir en refredar-se?

Context: Al principi, la capa exterior del planeta era de material en estat líquid, roca fosa, però s'anà refredant fins a constituir una escorça sòlida. Les emissions de gasos i l'activitat volcànica van formar l'atmosfera inicial. La condensació del vapor d'aigua, juntament amb el gel dels cometes que en aquella època impactaven amb la Terra, van crear els oceans. Es creu que ara fa uns 4.000 milions d'anys va produir-se un intens procés químic, en unes condicions de molta energia, que féu possible l'aparició d'una molècula amb capacitat d'autoduplicar-se.

Response: escorça sòlida


Instruction: Què promovia el noucentisme?

Context: L'estil artístic imperant durant les primeres dècades del segle fou el noucentisme, que en contraposició al modernisme promovia el retorn a la cultura clàssica grecollatina, al món mediterrani. Durant els anys 1920 i 1930 es van anant introduint els corrents avantguardistes internacionals, tot i que durant els primers anys de la dictadura franquista es va produir un retorn a estils academicistes. Més endavant es va apostar de nou per la innovació i, especialment amb l'arribada de la democràcia, l'ambient artístic es va introduir de ple en els successius estils de moda en l'àmbit internacional, que s'han anat succeint cada cop amb major celeritat. Es van afegir llavors al patrimoni públic obres d'artistes internacionals, el que ha atorgat més prestigi i rellevància a la col·lecció pública de la ciutat.

Response: el retorn a la cultura clàssica grecollatina, al món mediterrani


Instruction: Què és la paleolatitud?

Context: A la regió del mar Blanc de Rússia, s'han trobat els tres tipus d'assemblatge en indrets molt propers. Això, i el considerable encavalcament en el temps dels organismes, fa que sigui improbable que representin estadis evolutius o comunitats distintes en el temps. Com que es troben arreu del món –en tots els continents tret de l'Antàrtida–, els límits geogràfics no semblen jugar-hi un paper; es troben els mateixos fòssils en totes les paleolatituds (la latitud en què es formà el fòssil, tenint en compte la deriva continental) i en diferents conques sedimentàries.

Response: la latitud en què es formà el fòssil, tenint en compte la deriva continental


Instruction: Amb què sembla que estava d'acord Mozart amb l'obra de Beaumarchais?

Context: Mozart va conèixer el Barbier de Paisiello el 1783 al Burgtheater. L'èxit contundent de l'obra va fer que dirigís l'atenció cap al teatre de Beaumarchais. El mateix Mozart va triar l'obra i la va suggerir a un poeta i llibretista italià nouvingut el 1783 a Viena, Lorenzo Da Ponte, que la va lliurar al compositor el juliol de 1785. El projecte d'utilitzar-la es remunta a la visita de son pare, Leopold. En una carta a Nannerl, aquest li avançava alguns dubtes sobre el projecte. Per les memòries de Da Ponte, poc fiables, sabem que la idea va ser de Mozart, i és de suposar que ho fes en part perquè estava d'acord amb el missatge de l'obra. En tot cas, va deixar que fos el mateix Da Ponte, el poeta oficial de la cort vienesa nomenat per Salieri, qui justifiqués davant l'emperador Josep II d'Habsburg l'elecció d'un tema tan arriscat i prohibit.

Response: amb el missatge


Instruction: Què provoquen els sons de baixa freqüència?

Context: Aquesta teoria es basa en dues observacions: d'una banda, el ronc no està associat a una emoció o un estat particular (un gat pot roncar quan està feliç o moribund); de l'altra banda, el ronc s'ha perpetuat en nombroses espècies de fèlids, cosa que indica que podria representar un avantatge des del punt de vista de la selecció natural. A més, nombrosos estudis mostren que els sons de baixa freqüència (entre 20 i 140 Hz) tenen un efecte beneficiós sobre els ossos, els músculs i els tendons i permeten calmar el dolor. Aquests sons també tenen efectes mentals positius, car provoquen emocions.

Response: emocions


Instruction: Què consta en els documents de pagament de la catedral que va rebre Donatello?

Context: Els Petis profetes, realitzats per a l'exterior de la porta de la Mandorla, a la catedral de Santa Maria del Fiore de Florència, són considerats com els primers treballs produïts per Donatello. Tanmateix hi ha controvèrsia sobre la seva atribució, al marge de les diferències estilístiques entre les dues figures que poden ser degudes a la inexperiència del jove artista i amb la seva semblança amb obres similars de Nanni di Banco. Actualment, el Petit profeta de l'esquerra s'atribueix en general a Donatello, sobre la base de comparacions amb altres obres de la mateixa època, com el David de marbre. El fet que l'altra estàtua és probablement una obra de Nanni di Banco no és incompatible amb els documents de pagament de la catedral, en els quals consta que el 1406 i el 1408, Donatello va rebre diners en recompensa pel seu treball en dues estàtues de profetes, que no són descrites amb detall. En aquest moment tots dos escultors estaven associats i participaven en la decoració de l'esmentada porta de la Mandorla.

Response: diners en recompensa pel seu treball en dues estàtues de profetes


Instruction: Què recrea la reproducció virtual que s'ha instal·lat?

Context: El novembre de 2013 es va presentar el nou sistema de representació. El projecte consisteix en la reconfiguració de l'espai original de l'absis per tal de fer palesa tota la seva complexitat pictòrica i en l'establiment d'un nou paviment de l'absis per tal de millorar la funcionalitat de l'església. També s'ha instal·lat una reproducció virtual que recrea les pintures originals de l'absis i de tot el presbiteri. La recreació es fa mitjançant projecció audiovisual (mapping). Prèviament, s'han retirat les imatges de l'absis que s'han exposat fins ara, reproducció de les originals, i s'han restaurat tots els fragments de pintura original que restaven al seu darrere, als murs de l'absis. També s'ha habilitat una nova il·luminació que permet destacar les pintures originals existents a l'església. El pressupost d'aquesta actuació a l'església de Sant Climent de Taüll fou de 400.000 euros, aportats íntegrament per una entitat financera.

Response: les pintures originals de l'absis i de tot el presbiteri


Instruction: Què manifesta la moció de censura segons Alberto Garzón?

Context: Podem ha registrat avui la moció de censura contra el president espanyol, Mariano Rajoy, malgrat que no compta amb els suports necessaris perquè prosperi. L'han signada trenta-set diputats al congrés espanyol, que presenten com a candidat alternatiu a la presidència al líder del partit, Pablo Iglesias. La mesa del congrés espanyol haurà de fixar ara la data del debat. Iglesias presentarà el seu programa de govern i Rajoy tindrà torn de rèplica abans que es procedeixi a la votació, que no prosperarà perquè tant el PSOE com C's van negar-li el suport quan Podem va anunciar públicament que presentaria la moció fa unes setmanes. Podem ha justificat la moció de censura arran dels darrers casos de corrupció que han esquitxat el PP, principalment càrrecs importants de la Comunitat de Madrid. El coordinador federal d'Esquerra Unida, Alberto Garzón, ha assegurat que la moció expressa la indignació de la gent que vol un país lliure d'impunitat.

Response: la indignació de la gent que vol un país lliure d'impunitat


Instruction: Què va tenir influència sobre el seu treball?

Context: Si el seu contingut canviava, també ho feia la seva tècnica. La gamma de colors foscos que portava la influència de la pintura neerlandesa cedia a l'ús de colors vívids i pinzellades atrevides. Pintures com Place de la Concorde són com "fotos", congelant moments del temps per descriure'ls acuradament, transmetent un sentit de moviment. La manca de color en Assaig del ballet a l'escenari el 1874 i en L'instructor de ballet de 1876 es pot interpretar com a una connexió amb el seu interès per la nova tècnica fotogràfica. Els canvis en la seva paleta, pinzells, i sentit de composició evidencien completament la influència que tant el moviment impressionista com la fotografia moderna, amb les seves espontànies imatges i punts de vista descentrats, varen tenir sobre el seu treball.

Response: tant el moviment impressionista com la fotografia moderna


Instruction: Què recolza la Comissió Europea?

Context: La Comissió Europea ha avalat 'en termes generals' la proposta de pressupostos del govern espanyol, però ha advertit que incomplirà en mig punt l'objectiu de dèficit marcat per Brussel·les, que era del 2,2%. La CE adopta 'una visió més cautelosa' que l'executiu espanyol pel que fa als ingressos previstos, especialment en referència a les contribucions socials, i adverteix que no havia contemplat l'augment de les pensions, el que fa que Brussel·les calculi que el dèficit arribi fins al 2,7% aquest any. 'En relació als sous, les pensions actuals estan entre les més altes de la UE', assegura la Comissió Europea, que diu que el 'compromís' del govern espanyol a reformar el sistema de pensions i fer-la 'sostenible a llarg termini' està 'en qüestió'. A més de les pensions, la CE també diu que la despesa podria augmentar més del previst per Cristóbal Montoro per les 'compensacions a treballadors', el rescat de les radials (0,15% del PIB) o altres 'contingències' com possibles compensacions per expropiacions o la cancel·lació de la concessió d'Aigües Ter Llobregat, que veu com un 'risc'. Per tot plegat, l'estat espanyol és l'únic de la Unió Europea que seguirà en el procediment de dèficit excessiu de la CE, després que Brussel·les n'hagi tret França. En la seva anàlisi de l'esborrany de pressupostos, així com en les seves recomanacions de primavera, la Comissió Europea adverteix que les polítiques del govern de Rajoy són insuficients.

Response: la proposta de pressupostos del govern espanyol


Instruction: En què es podia convertir l'excedent de roba?

Context: I és que la pesta comportà efectes importants: l'excedent de roba, que amb un procediment es podia convertir en paper, comportà que el paper baixés molt de preu, i que es fabriqués en grans quantitats. Això escampà l'hàbit de llegir per Europa, i amb els llibres es va estendre la cultura. A més, la pesta accentuà la decadència de l'Imperi Romà d'Orient, que començà a patir una emigració sostinguda de romans d'Orient cap a les ciutats occidentals, que durà gairebé un segle. Amb ells, Europa redescobrí la tradició grecoromana, i l'interès pel passat clàssic cresqué en tot el continent, especialment a la península Itàlica, on el Renaixement prengué volada.

Response: en paper


Instruction: Què eren els tiranosauroïdeus?

Context: Els tiranosauroïdeus eren carnívors bípedes, com la majoria de teròpodes, i es caracteritzaven per nombrosos caràcters ossis, especialment del crani i la pelvis. Al principi, els tiranosauroïdeus eren uns depredadors petits dotats d'uns braços llargs amb tres dits. Els gèneres del Cretaci superior assoliren una mida molt més gran, incloent-hi alguns dels depredadors terrestres més grans que mai han existit, però la majoria de gèneres tardans tenien braços relativament petits amb només dos dits. S'han trobat plomes primitives a Dilong, un tiranosauroïdeu primitiu de la Xina, que podrien haver estat presents en altres tiranosauroïdeus. Les crestes òssies cranials de molts tiranosauroïdeus, de forma i mida variades, podrien haver tingut funcions d'exhibició.

Response: carnívors bípedes


Instruction: Què ha reconegut la sentència del TJUE?

Context: L'advocacia de l'estat espanyol podria esgotar el termini per pronunciar-se sobre la sentència del Tribunal de Justícia de la Unió Europea (TJUE) que reconeix la immunitat d'Oriol Junqueras com a eurodiputat. Segons l'agència Europa Press, els lletrats podrien presentar les al·legacions el 2 de gener, quan expira el termini. Els motius són dos: els tecnicismes del procediment i la rellevància política que tindrà l'escrit, que es vincula a un possible acord d'investidura entre PSOE i ERC. La ministra de Defensa espanyola, Margarita Robles, ha recordat a la fiscalia que la prudència és important a l'hora de presentar escrits judicials. D'aquesta manera li ha retret les presses per a presentar les al·legacions contra la immunitat d'Oriol Junqueras. 'A tothom li han agafat unes presses increïbles, no sé ben bé per què: el termini per a presentar els recursos s'acaba el dos de gener', ha dit a la Cadena SER.

Response: la immunitat d'Oriol Junqueras


Instruction: Per què es van lligar a les columnes dotze persones?

Context: Ahir es va saber que tots els encausats arran de la concentració davant el TSJC el febrer del 2018, que havien estat acusats de desordres públics, desobediència i resistència greu, han estat absolts. Dotze persones van ser jutjades el 5 i el 6 de febrer per haver-se encadenat a l'edifici, lligant-se a les columnes de l'accés en protesta contra la repressió. Els Mossos d'Esquadra van retirar-les, moment en què suposadament es van produir els comportaments delictius, que ara s'han descartat. Ahir es va saber també que el vice-president Junqueras i el conseller Romeva podran eixir de la presó, sis hores durant tres dies la setmana. I amb aquesta mesura la major part dels presoners recuperaran una mica, tan solament una mica, de la normalitat que els va robar el colp d'estat perpetrat per Rajoy i Sánchez a l'empara de l'article 155. Ara, dels molts detinguts que han entrat a la presó, només hi restaran tancats del tot Jordi Turull i Josep Rull als Lledoners, Charles Andrew Pittman a Brians, Ibrahim Mouhcine i Charaf al Puig de les Basses i Dani Gallardo, tancat a Madrid.

Response: en protesta contra la repressió


Instruction: Per què van condemnar Homs?

Context: El Tribunal Suprem espanyol ha denegat la suspensió de la condemna d'inhabilitació d'un any i un mes a l'ex-portaveu del PDECat al congrés espanyol, Francesc Homs, condemnat per un delicte de desobediència greu. Així mateix li ha comunicat que tampoc no pot optar a ser eurodiputat. Després de saber la sentència, Homs havia demanat de suspendre la condemna fins que el Tribunal Constitucional espanyol no s'hagués pronunciat sobre el seu cas. L'alt tribunal diu que no hi ha cap dubte que la pena d'inhabilitació inclou la impossibilitat d'exercir càrrecs públics electes o funcions de govern en qualsevol àmbit, incloent-hi les institucions europees. El Suprem admet que és la Junta Electoral Central l'òrgan competent per a totes les qüestions relacionades amb les llistes electorals, però recorda que els candidats han de complir l'exigència de no haver estat condemnats, encara que la sentència no sigui ferma, per delictes de rebel·lió, terrorisme, contra l'administració pública o contra les institucions de l'estat.

Response: desobediència greu


Instruction: Què crida Louise quan travessen un ramat de vaques?

Context: Tement ser localitzades pels policies, Louise declara: "per primera vegada, lamento que el meu cotxe sigui verd". Quan travessen un ramat de vaques, crida: "No em ratlleu el cotxe!". El diàleg següent encara il·lustra millor aquest afecte. En la seqüència en què arriben al motel just després de l'homicidi, Thelma demana les claus a la seva amiga:

Response: No em ratlleu el cotxe!


Instruction: Què tenien els últims 1.000 píxels?

Context: L'1 de gener de 2006, Tew va anunciar que, degut a la gran demanda pels últims 1.000 píxels, "el més lògic i just" seria posar-los a subhasta a l'eBay en comptes de perdre "la integritat i el grau d'exclusivitat intrínsecs al concepte del milió de píxels" creant una segona pàgina de Million Dollar Homepage. La subhasta va durar deu dies i va rebre 99 ofertes legítimes; se'n van rebre algunes de molt altes —de fins a 160.109,99$—, però la majoria van ser retirades pels mateixos ofertants o cancel·lades per eBay. "Vaig contactar amb la gent per telèfon i va resultar que no eren seriosos, la qual cosa va resultar francament frustrant, així que van esborrar aquestes ofertes a l'últim minut", declarà Tew. L'oferta guanyadora va ser de 38.100 dòlars, feta per MillionDollarWeightLoss.com, una botiga en línia que ven productes relacionats amb la dieta. Tew va comentar que s'esperava una oferta final més elevada a causa de l'atenció mediàtica que havia rebut tot plegat. The Million Dollar Homepage va tenir un guany brut d'1.037.100 en cinc mesos. Després de les despeses, imposts i una donació a The Prince's Trust —una organització benèfica per a gent jove— Tew esperava que el seu guany net fos d'uns 650.000–700.000 dòlars.

Response: gran demanda


Instruction: Què ha trobat la vida política catalana en el Palau?

Context: Al llarg de la seva història, el Palau també ha acollit actes no relacionats amb la música. La vida política catalana hi ha trobat una evident manifestació simbòlica que arriba fins avui i passant per les assemblees de Solidaritat Catalana, per la clausura de quatre mesos ordenada per la dictadura de Primo de Rivera entre el 24 de juny i el 13 d'octubre de 1925, i per la dura postguerra, moment en què el seu nom és castellanitzat i pel gentilici. Així, el 2 d'abril de 1940, la Falange organitza un festival amb la intervenció del «Orfeón que dirige el maestro Millet» -segons deia el programa i per evitar escriure el nom real- que va haver de començar amb l'himne feixista Cara al sol, que Millet va dirigir amb els braços immòbils contra el cos.

Response: una evident manifestació simbòlica


Instruction: De què està acusat Artur Mas?

Context: Un total de 342 periodistes de 70 mitjans de comunicació s'han acreditat per cobrir el judici a l'ex-president de la Generalitat Artur Mas, l'ex-vicepresidenta Joana Ortega i l'ex-consellera Irene Rigau per la consulta del 9-N al Tribunal Superior de Justícia de Catalunya (TSJC). Segons ha informat el TSJC, el judici començarà el dilluns 6 de febrer a les 9 hores i es preveu que aquell mateix dia els tres polítics declarin com a acusats per la celebració de la consulta sobre la independència de Catalunya malgrat la suspensió del Tribunal Constitucional. Mas, com a autor material, i Ortega i Rigau, com a cooperadores necessàries, estan acusats d'un delicte de desobediència greu i un altre de prevaricació administrativa, pels quals s'enfronten a penes d'inhabilitació.

Response: d'un delicte de desobediència greu i un altre de prevaricació administrativa


Instruction: Per què van ser la majoria de desnonaments?

Context: Els desnonaments han baixat un 9,6% a Catalunya durant el tercer trimestre respecte al mateix període del 2016, segons dades publicades aquest dimecres pel Consell General del Poder Judicial (CGPJ). Durant aquest període, 2.545 famílies i particulars han perdut l'habitatge, que suposa el 22% del total de l'estat espanyol (11.581). La majoria de desnonaments, 1.674 (un 65,7%) van ser com a conseqüència de la Llei d'Arrendaments Urbans (LAU), és a dir, per impagament del lloguer. Els desnonaments per execucions hipotecàries van sumar 701, el 27,5%, i la resta de llançaments -170- van ser per altres causes. Els desnonaments han baixat un 9,6% a Catalunya durant el tercer trimestre respecte al mateix període del 2016, segons dades publicades aquest dimecres pel Consell General del Poder Judicial (CGPJ). Durant aquest període 2.545 famílies i particulars han perdut l'habitatge, que suposa el 22% del total de l'Estat (11.581).

Response: per impagament del lloguer


Instruction: Per què es descarta una neteja del quadre en un futur pròxim?

Context: La neteja de La Gioconda espanyola la va mostrar més lluminosa i brillant que la del Louvre, ja que el seu estat de conservació és molt millor que el de l'original. La dama de la versió conservada a París, de fet, sembla d'una edat més gran que la que tenia (una mica més de vint anys), cosa que s'explica pels pigments enfosquits, els vernissos groguejats i el clivellatge de la pintura, encara que es descarta una neteja del quadre en un futur pròxim pels riscs que implicaria a causa de la seva fragilitat. Segons els experts, aquest quadre bessó permetrà desxifrar alguns dels misteris que envolten l'original.

Response: pels riscs que implicaria a causa de la seva fragilitat


Instruction: Què significa per Grimsson la independència?

Context: El president d'Islàndia ha fet una visita oficial al Quebec. Durant una roda de premsa feta a la seu del govern, Olafur Ragnar Grimsson ha defensat que la independència 'no pot ser vista mai com un afer negatiu' i ha defensat el dret dels pobles a decidir el seu futur, sense cap límit. El president islandès ha remarcat que la independència no és una formalitat sinó l'expressió de la voluntat d'un poble. Islàndia ha estat tradicionalment un país molt obert a reconèixer la independència de nous països i sovint ha estat, com seria especialment en el cas de la Lituània ex-soviètica, el primer a donar el pas.

Response: l'expressió de la voluntat d'un poble


Instruction: De què jugava a l'equip de futbol canadenc?

Context: En el mateix any, Naismith va entrar a la Universitat McGill de Mont-real. Tot i que fou descrit com un home prim, amb 179 cm. d'altura i 76 kg. de pes, era un atleta talentós i versàtil, i va representar la seva universitat en les disciplines de futbol canadenc, futbol i gimnàstica. Jugava de central en l'equip de futbol canadenc, va introduir el primer casc de futbol americà al joc i va guanyar diverses medalles Wicksteed per actuacions destacades en gimnàstica. Naismith va guanyar un Bachelor of Arts en Educació Física (1888) i un diploma al Presbyterian College de Mont-real (1890). A partir del 1891, Naismith va ensenyar educació física i va esdevenir el primer director d'atletisme de McGill, tot i que posteriorment va abandonar Mont-real per esdevenir mestre d'educació física a la Universitat de Springfield de Springfield, Massachusetts. També fou un membre de la fraternitat Sigma Pi Èpsilon.

Response: central


Instruction: Amb què va ser destruïda l'estàtua durant la Crisi de Suez?

Context: El 1899 s'erigí una estàtua de Lesseps de més de 10 metres de bronze a l'entrada del Canal de Suez per tal de commemorar la seva contribució a l'empresa. L'estàtua representava Lesseps de cos sencer amb el braç estès donant la benvinguda als visitants que creuaven el canal. Va ser destruïda amb dinamita el 1956 durant la Crisi de Suez i posteriorment reconstruïda i reubicada en un petit jardí a Port Fuad.

Response: dinamita


Instruction: Què van tenir els coloms missatgers a la Segona Guerra Mundial?

Context: Els humans han domesticat ocells per tenir-los com a animals de companyia i per fins pràctics. Els ocells amb colors llampants, com ara els lloros i els minàs, són criats en captivitat o tinguts com a animals de companyia, una pràctica que ha dut al tràfic il·legal de certes espècies amenaçades. Fa segles que s'utilitzen falcons i corbs marins per la caça i la pesca, respectivament. Els coloms missatgers es remunten com a mínim a l'1 aC i encara tingueren un paper rellevant a la Segona Guerra Mundial. Tanmateix, avui en dia aquestes activitats es duen a terme més aviat com a lleure, entreteniment, turisme o esport (curses de coloms).

Response: un paper rellevant


Instruction: Què ens indica la presencia de plagiòclasi primària?

Context: Les fases minerals possibles inclouen la priderita, la wadeïta, l'apatita, la perovskita, la magnesiocromita, la magnesiocromita rica en titani i la magnetita titanífera. Menys freqüentment, però, també poden ser característiques les següents fases: jeppeïta, armacolita, shcherbakovita, ilmenita i enstatita. La presencia de plagiòclasi primària, melilita, monticellita, kalsilita, nefelina, feldespat alcalí sòdic, sodalita, noseana, haüyna, melanita, schorlomita o kimzeyita, indica que la roca no és una lamproïta.

Response: que la roca no és una lamproïta


Instruction: Què descriu el quadre?

Context: El quadre descriu l'Anunciació de l'Arcàngel Gabriel a la Verge Maria que seria la mare del fill de Déu ［Lluc 1:26-38］. La inscripció mostra les seves paraules: «AVE GRÃ. PLENA» o «Ave Maria, plena de gràcia... ».[n. 1] Ella es retira amb modèstia i respon, «ECCE ANCILLA DÑI.» o «Sóc l'esclava del Senyor».[n. 2] Aquestes paraules apareixen al quadre escrites cap per avall perquè Déu pugui llegir-les des del cel. Els dons de l'Esperit Sant, des de la finestra superior esquerra, descendeixen sobre Maria a través dels set rajos, amb el colom que simbolitza l'Esperit Sant que segueix la seva direcció. «És el moment en què el pla de Déu per a la salvació es posa en marxa. A través de l'encarnació humana de Crist, l'antiga era de la Llei es transforma en una nova era de la Gràcia».

Response: l'Anunciació de l'Arcàngel Gabriel a la Verge Maria


Instruction: Per què va reprovar Jordi Évole La Sexta?

Context: Jordi Évole va criticar ahir La Sexta en un programa d'aquesta mateixa cadena per no haver convidat cap periodista independentista a la tertúlia que feien. Fou a 'Al rojo vivo', presentat per Antonio García Ferreras, que Évole va dir que no trobava bé que a la tertúlia hi hagués el director d'El Periódico de Catalunya, Enric Hernández, el periodista d'El País Rubén Amón, que ha escrit articles molt ofensius contra els independentistes, i Évole mateix, però que no hi hagués ningú, per exemple, del diari Ara o del Punt Avui.

Response: per no haver convidat cap periodista independentista a la tertúlia que feien


Instruction: Què poden menjar els exemplars de Spilocuscus en captivitat?

Context: Els Spilocuscus són animals arborícoles nocturns i tímids, coneguts pels seus moviments lents. Es passen les hores del dia reposant en una branca de cobricel. La seva dieta es compon de fruites, flors, fulles i a vegades també ous, tot i que les seves llargues dents canines han estat interpretades com a prova d'un cert grau de carnivorisme i els exemplars en captivitat es mengen pollastre i menjar de gos en llauna. Exceptuant les mares que viuen amb les seves cries, són animals solitaris. Els mascles són especialment agressius i no se'ls pot mantenir junts en captivitat, per evitar que es barallin entre ells. Solen marcar el seu territori per mantenir a ratlla els altres mascles, emetent una penetrant olor de mesc tant del seu cos com de les excrecions de les seves glàndules odoríferes. Deixen saliva a les branques i branquillons dels arbres per informar els altres del seu territori i mitjançar les interaccions socials. Si troben un altre mascle a la seva àrea, fan lladrucs, refilets i xiscles i es posen dempeus per defensar el seu territori. També són agressius envers els seus depredadors, com ara pitons i aus de presa i se'n defensen amb esgarrapades, mossegades i puntades de peu.

Response: pollastre i menjar de gos en llauna


Instruction: Què se li va demanar a Janáček que en fes amb l'òpera?

Context: Janáček va començar a treballar en Bystrouška a començaments del 1922. Des del principi sap que serà una òpera amb molta pantomima i molta dansa, és a dir, hi haurà molta música orquestral en detriment del cant. Per aquest motiu se li va demanar que en fes una suite orquestral, però s'hi va negar. Tanmateix, Václav Talich no va tardar gaire a fer la primera suite simfònica, sempre amb respecte a les magnífiques pàgines musicals de l'òpera.

Response: una suite orquestral


Instruction: Amb què va tenir una estreta relació l'escultura?

Context: L’escultura romànica s'insereix, en general, dins de les metes artístiques de l'art romànic, inclosa la comunicació entre l'església catòlica i els fidels, el que és el regne de Déu a la terra, el temple. Així, l'escultura va tenir una estreta relació amb l'arquitectura, inserint-se en el seu lloc com un element complementari, i es va dedicar principalment a l'ensenyament de les escenes bíbliques amb relleus de pedra que fossin comprensibles per als creients laics. Aquesta activitat es va desenvolupar entre el segle xi i,en correspondència amb les diferents parts d'Europa, el segle xii o la primera meitat del xiii.

Response: amb l'arquitectura


Instruction: Què va aprovar el Ple de l'Ajuntament de Barcelona?

Context: El 30 d'octubre de 1952 el Ple de l'Ajuntament de Barcelona va aprovar un acord on es preveia la municipalització de totes les empreses de transport públic de la ciutat. El 31 de desembre de 1954 va adquirir el paquet d'accions de control i la majoria del capital social de la societat GMB. Una de les millores més importants va ser la construcció d'una galeria de connexió de les andanes de les estacions de Catalunya del Gran Metro i el Metro Transversal. Després de la fusió, les línies I i II del GMB (tota la Y) van passar a denominar-se línia III.

Response: un acord on es preveia la municipalització de totes les empreses de transport públic de la ciutat


Instruction: Què hi ha entre les cames del jove?

Context: El grup escultòric mesura 410 centímetres d'alçada, està realitzat en un sol bloc de marbre blanc i està compost per tres personatges nus: un home jove que aixeca per damunt del seu cap a una dona que sembla lluitar per alliberar-se del seu segrestador, mentre atrapat entre les cames del jove es troba un home vell i vençut amb mostres de desesperació; per això l'estàtua és també coneguda com la de «les tres edats de l'home». No hi ha tensió als personatges —tampoc a la sabina segrestada— i no sobresurt res del grup escultòric de la mida de la base del bloc. Les tres figures estan unides psicològicament a través de les seves mirades i, formalment, per la posició dels seus cossos i els seus membres; aquesta disposició dóna la sensació de girar al voltant d'un eix central del qual no es poden escapar.

Response: un home vell


Instruction: Què dissenyava Leonardo da Vinci en relació a les guerres?

Context: Durant el Renaixement i a l'edat moderna, els setges van dominar la forma de guerra a Europa fins al punt que Leonardo da Vinci, per exemple, va guanyar gran part del seu renom mitjançant el disseny de fortificacions en el seu estudi. Les campanyes medievals generalment es dissenyaven mitjançant una successió de setges. Tanmateix, a l'era napoleònica, l'ús cada vegada major de canons molt poderosos va anar reduint el valor de les fortificacions, de manera que ja en els temps moderns, les trinxeres van substituir a les muralles, i els búnquers van substituir als castells. Ja al segle xx la importància del setge clàssic va anar declinant a causa de l'arribada de la guerra mòbil. Una fortificació concreta va deixar de ser tan decisiva com ho era abans i, per això, tot i que encara es produeixen setges concrets, ja no són tan importants ni tan comuns com ho van ser abans, donats els canvis en els mitjans de guerra, i sobretot per la facilitat amb què avui en dia es poden dirigir grans volums de poder destructiu contra un sol objectiu estàtic.

Response: fortificacions


Instruction: Què es va construir durant l'ampliació del Port de Barcelona?

Context: Durant els primers anys del segle es va efectuar una ampliació del Port de Barcelona (1905-1912), amb un projecte pel qual es va perllongar el dic de l'est i es van construir un contradic i els molls interiors. Aquestes obres van donar al port pràcticament la seva fisonomia actual, exceptuant la construcció del moll sud i la dàrsena interior el 1965. Al llarg de la seva extensió, presenta els següents molls: Adossat, Álvarez de la Campa, Balears, Barcelona, Barceloneta, Bosch i Alsina, Catalunya, Contradic, Costa, Dàrsena interior, Dàrsena sud, Dipòsit, Drassanes, Escar, Espanya, Evaristo Fernández, Inflamables, Lepant, Llevant, Fusta, Marina'92, Nou, Nou Contradic, Occidental, Oest, Oriental, Pescadors, Petroliers, Ponent, Príncep d'Espanya, Rellotge, Sant Bertran i Sud.

Response: un contradic i els molls interiors


Instruction: Què regula els processos electorals tant a nivell estatal com local?

Context: Les constitucions i la normativa electoral estatal, dictada pels òrgans legislatius dels estats, regulen els processos electorals tant a nivell estatal com local. En aquestes eleccions s'escullen alts càrrecs electes de l'administració, de les cambres legislatives i del poder executiu (que recau en la figura del governador). Cadascun d'ells és elegit en processos electorals per separat. Els governadors i el vicegovernadors són elegits en tots els estats, però en funció de cada estat poden ser escollits en una candidatura conjunta o per separat; fins i tot, en alguns estats l'elecció es fa per separat i en diferents cicles electorals. Els governadors dels territoris de la Samoa Nord-americana, Washington DC, Guam, les illes Mariannes Septentrionals, Puerto Rico i les illes Verges també són elegits. La majoria d'aquests processos electorals es fan coincidir amb les eleccions presidencials o les mid-term elections, tot i que alguns estats segueixen els seus propis cicles electorals. En alguns estats, els càrrecs de Fiscal general i Secretari de l'Estat són càrrecs electes. Tots els membres de les cambres legislatives estatals són elegits: en aquest sentit, tots els estats tenen senadors i representants estatals (a excepció de Nebraska, que és unicameral), de manera que només els senadors són elegits per les urnes. En alguns estats, els membres de la Cort Suprema de l'Estat i altres membres del poder judicial també són elegits mitjançant un procés electoral. En aquestes eleccions també es poden votar esmenes a la constitució de l'estat en forma de referèndum.

Response: Les constitucions i la normativa electoral estatal


Instruction: Què diu Lagarde que ha afectat als preus?

Context: La presidenta del Banc Central Europeu (BCE), Christine Lagarde, ha admès avui que l'economia de l'eurozona continua feble i ha atribuït aquesta situació a 'unes perspectives globals fluixes i incertes'. En la seva primera compareixença davant la Comissió d'Afers Econòmics i Monetaris de l'eurocambra, Lagarde ha dit que les perspectives globals incertes han afectat la demanda pels productes i serveis de l'eurozona i que la 'desacceleració prolongada' ha afectat els preus. En aquest sentit, ha promès determinació contra la inflació. Sobre la revisió de l'estratègia monetària del BCE, Lagarde ha dit que començarà 'en un futur pròxim', però ha considerat prematur dir quina direcció prendrà l'entitat. 'El que sí puc confirmar, tanmateix, és que la revisió estratègica estarà guiada per dos principis: una anàlisi profunda i una mentalitat oberta', ha afirmat. Després de remarcar que les revisions de les estratègies monetàries dels bancs centrals són comunes, la presidenta del BCE ha dit que aquesta avaluació pot ser 'especialment beneficiosa' en moments com l'actual, 'en què l'espai per protegir l'economia d'esdeveniments adversos està més limitat que abans de la crisi'.

Response: desacceleració prolongada


Instruction: Què s'ha afegit recentment a la col·lecció del museu?

Context: Recentment s'han afegit nous objectes a la col·lecció del museu, entre els quals es pot destacar una corona funerària d'or que data del segle iv aC i una estàtua de marbre d'una figura femenina, del segle vi aC. Aquests objectes van ser tornats pel Museu J. Paul Getty a Grècia el 2007, després d'un litigi de deu anys de durada, després del qual es va considerar provat que es tractava d'objectes que en el seu moment van ser robats. Un any abans, i pels mateixos motius, la Fundació Los Angeles va accedir a tornar una làpida del segle IV aC, procedent de les proximitats de Tebes i un relleu del segle VI aC que va ser trobat a l'illa de Tassos.

Response: nous objectes


Instruction: A què son vulnerables?

Context: La pèrdua d'hàbitat a causa de l'agricultura també ha contribuït al seu declivi, tot i que aquest ja no és un factor tan significatiu, car el rinoceront només viu en dos parcs sota protecció nacional. La deterioració dels hàbitats ha obstaculitzat la recuperació de les poblacions de rinoceronts que havien estat víctimes de la caça furtiva. Fins i tot amb tots els esforços que es fan per protegir-lo, les previsions de supervivència del rinoceront són dolentes. Com que les poblacions estan limitades a dues àrees petites, són molt vulnerables a les malalties i als problemes de consanguinitat. Els geneticistes de la conservació estimen que caldria una població de cent rinoceronts per preservar la diversitat genètica de l'espècie.

Response: a les malalties i als problemes de consanguinitat


Instruction: Què li interessava a Alvise Francesco Mocenigo?

Context: Després del gran èxit de Nabucco, els grans teatres lluitaven per aconseguir els favors de Verdi i tenir en exclusiva l'estrena en els seus escenaris d'una nova obra del mestre. Amb I Lombardi alla prima crociata, Verdi havia arribat a la quarta òpera per a la Scala de Milà i creia que insistir en el mateix teatre podia portar a males interpretacions. Llavors va decidir dirigir-se a La Fenice de Venècia, que era un dels teatres més il·lustres d'Itàlia, ja que l'empresari i compte Alvise Francesco Mocenigo fou un dels que es va interessar per estrenar una nova òpera verdiana i va oferir molt bones condicions al mestre perquè es fes al més aviat possible.

Response: estrenar una nova òpera verdiana


Instruction: Què li va dir d'assaltant de Kaspàrov?

Context: El 10 d'abril de 2005, Kaspàrov era a Moscou en un acte promocional, quan va ser colpejat al cap amb un tauler d'escacs que acabava de signar. Es va afirmar que l'assaltant li havia dit immediatament abans de l'atac: "Et vaig admirar com a escaquista, però vaig renunciar per política". Des de llavors, Kaspàrov ha estat objecte d'altres episodis similars.

Response: Et vaig admirar com a escaquista, però vaig renunciar per política


Instruction: Per què es paguen la major part de les pensions?

Context: L'import mitjà de les pensions a Catalunya s'ha situat en els 937,55 euros aquest juliol, un 2% més que el mateix mes del 2015, segons dades que ha publicat aquest dimarts el Ministeri de Treball i Seguretat Social espanyol. En total, s'ha abonat 1.686.302 pensions, que representen un increment de l'1% respecte al mateix mes de l'any passat. La major part de pensions han estat per jubilació, concretament 1.075.387, amb un import de 1.059,77 euros. D'altra banda, 395.482 pensions han estat per viduïtat (644,73 euros), 165.453 per incapacitat permanent (1.012,10 euros), 48.575 per orfandat (373,12 euros) i 1.405 per favor de familiars (549,99 euros). A la resta de l'estat espanyol, la nòmina mensual de pensions contributives ha arribat al juliol a la xifra rècord de 8.514,9 milions d'euros, un 3% més que el mateix mes del 2015.La pensió mitjana de jubilació va arribar als 1.043,48 euros, un 2,09% més respecte el mateix període de l'any passat. Pel que fa la pensió mitjana del sistema –incloent les de jubilació, incapacitat permanent, viduïtat, orfandat i favor de familiars- es va situar en els 904,14 euros, un 1,9% més.

Response: jubilació


Instruction: Què va causar la catàstrofe de l'oxigen?

Context: Fa uns quants milions d'anys, una espècie de petit simi africà va adquirir la capacitat de posar-se dret i arribar a desplaçar-se en postura erecta. L'evolució posterior de la vida humana i el desenvolupament de l'agricultura i de la civilització van permetre als humans actuar sobre la Terra d'una manera molt més intensa que la de qualsevol altra forma de vida anterior, i això en un lapse de temps relativament curt. Les accions humanes influeixen de manera molt dràstica en la natura en general i, en particular, en les altres formes de vida i en el clima global del planeta. Comparant-ne la durada amb la d'un altre gran procés climàtic, la catàstrofe de l'oxigen, produïda durant el període Siderià a causa de la gran proliferació d'algues, va necessitar uns 300 milions d'anys per arribar al seu punt àlgid.

Response: la gran proliferació d'algues


Instruction: Què demana Esquerra Independentista?

Context: L'Esquerra Independentista ha celebrat avui l'arxivament de la causa del 3-O que investigava el Jutjat d'Instrucció número 2 de Tarragona. El col·lectiu demana que s'arxivin totes les causes judicials relacionades amb l'1 Octubre, en les quals estan investigades 124 persones. 'Celebrem aquesta decisió com una victòria de la nostra línia política i antirepressiva', ha declarat el portaveu de l'Esquerra Independentista, Marc Mestre. Segons l'advocat dels invesstigats, Carles Perdiguero, les diligències policials dels Mossos d'Esquadra es van efectuar de forma tendenciosa per engrandir uns fets determinats i atribuir-los un caràcter de lideratge i organització que en cap cas havia existit. Així, el lletrat considera que l'arxivament del procediment es deu al fet que els agents no van ser capaços de concretar cap tipus d'activitat delictiva. Als investigats, entre els quals hi ha els consellers de la CUP del consistori tarragoní, Laia Estrada i Jordi Martí, els atribuïen un suposat delicte contra l'ordre públic.

Response: que s'arxivin totes les causes judicials relacionades amb l'1 Octubre


Instruction: Què causa la infelicitat humana?

Context: L'estètica romana és hereva de la grega, si bé no és molt desenvolupada pels autors romans, almenys fins a l'arribada del cristianisme. Les principals aportacions vénen del terreny de la literatura: Horaci tracta en la seva poesia temes com l'elogi de la vida tranquil·la (beatus ille) i la invitació a gaudir de la vida (carpe diem). A Art Poètica assenyala les regles de la poesia, que està sotmesa a un control racional. Lucreci és autor de Sobre la naturalesa de les coses (De rerum natura), on reflecteix la seva visió atea del món, influït per l'epicureisme i l'atomisme de Demòcrit. Opina que la naturalesa està composta d'àtoms i de buit, i que l'ànima és material i no sobreviu al cos. Intenta alliberar a l'home de la por a la mort i als déus, que segons ell causen la infelicitat humana. Plutarc aporta una concepció intel·lectualista del plaer estètic: l'art és coneixement. A la seva obra Vides paral·leles, sèrie de biografies comparades de personatges grecs i romans, introdueix la descripció psicològica de l'individu, analitzant les seves virtuts i defectes, així com la influència del caràcter sobre la vida de l'home.

Response: la por a la mort i als déus


Instruction: Què es troba a les obres de Jujol?

Context: La seva forma de col·laborar amb Gallissà primer, i amb Gaudí més tard, formalitza una activitat complementària a l'obra de l'arquitecte, una labor de «completador» de les obres que ve a afegir-li alguna cosa. De forma similar actua quan reforma can Negre a Sant Joan Despí i la casa Bofarull en els Pallaresos, projectes de remodelació i reforma que aborda de forma particular, fent-los servir com a laboratoris on experimentar solucions i aplicacions diverses. És per això que hi dedica força anys, a aquestes edificacions, i que hi aplica amb una generosa llibertat creativa. A cadascuna de les obres de Jujol es troba l'esperit renovador de la seva arquitectura que transforma l'espai i la matèria per a crear un món màgic, on barreja un traç innovador amb elements inhabituals, creant una metàfora visual. D'alguna forma, va avançar-se a moviments avantguardistes que li donen vigència i modernitat.

Response: l'esperit renovador de la seva arquitectura


Instruction: Què va votar el Parlament de Catalunya el 27 d'octubre?

Context: El dia que el Parlament de Catalunya va votar la Declaració Unilateral d'Independència, el  27 d'octubre, Albano-Dante Fachín, Joan Giner i Àngels Martínez van introduir la papereta de votació a l'urna sense mostrar-la, al contrari de la resta del seu grup, Catalunya Sí que es Pot. Després Fachín va explicar que no l'havia ensenyada per respecte 'als qui serien perseguits per haver votat que sí'. Lluís Llach, ex-diputat de Junts pel Sí al parlament, va recordar aquest moment en l'entrevista del 'Preguntes Freqüents' de TV3 d'ahir: 'Recordo gent d'esquerres ensenyant el seu “no” després d'haver-nos amenaçat dient que els qui votàvem que sí podíem ser reconeguts i podríem tenir causes penals.'  “Recordo alguns parlamentaris com @LluisRabell o @jcoscu ensenyant el seu “no” després d'haver-nos amenaçat que podríem tenir causes penals” @lluis_llach a #FAQSenliquidaSSSióTV3 ▶ https://t.co/vEo1qeFXVV pic.twitter.com/0AO6yM47BB — Preguntes freqüents (@FAQSTV3) 21 de juliol de 2018

Response: la Declaració Unilateral d'Independència


Instruction: De què feien els llençols?

Context: Els antics egipcis atorgaven un gran valor a la higiene i l'aparença. La majoria es banyava al Nil i feia servir un sabó pastós fabricat de greix animal i guix. Els homes s'afaitaven la totalitat del cos per a la netedat, i perfums aromàtics i ungüents cobrien les males olors i suavitzaven la pell. Els vestits es feien de llençols de lli simples que es blanquejaven, i tant homes com dones de les classes altes portaven perruques, joies, i cosmètics. Els nens anaven sense roba fins a la maduresa, cap als 12 anys, i en aquesta edat els mascles se circumcidaven i es rapaven el cap. Les mares eren responsables de cuidar els nens, mentre el pare proveïa els ingressos de la família.

Response: de lli


Instruction: Què comportaria la mesura plantejada per Calvet?

Context: El conseller de Territori i Sostenibilitat, Damià Calvet, ha anunciat des de Juncosa (les Garrigues) un principi d'acord amb el Ministeri de Foment espanyol pel desdoblament de l'N-240 entre Montblanc i Lleida i alliberar el peatge de l'AP-2 per als camions. Calvet ha dit que aquesta mesura comporta acabar amb les bonificacions i el desviament de camions entre el Pla de Santa Maria i les Borges Blanques. Calvet ha explicat que s'està negociant amb Foment i que espera que aquesta mesura sigui una realitat a la tardor. Amb aquest desdoblament s'aconseguirà eliminar el pas de camions per un punt negre de l'N-240 amb alta concentració d'accidents com és Juncosa. Amb el desdoblament de l'N-240 entre el Pla de Santa Maria fins a Montblanc havia registrat un augment de fins a 1000 camions diaris des de Montblanc fins a Lleida, segons el conseller. El conseller ha dit que aquest desdoblament requereix acords de govern, de concessionàries i del Servei Català de Trànsit.

Response: acabar amb les bonificacions i el desviament de camions entre el Pla de Santa Maria i les Borges Blanques


Instruction: A què va dirigida l'edició 2017 de La Marató de TV3 i Catalunya Ràdio?

Context: L'edició 2017 de La Marató de TV3 i Catalunya Ràdio, dedicada a les malalties infeccioses, ha tancat definitivament el marcador amb 9.758.075 euros. Des de l'emissió del programa, el 17 de desembre, fins al 31 de març, quan ha acabat el període de recepció de donatius, el marcador ha incrementat la xifra en més de 2,5 milions d'euros. Aquest resultat situa el marcador entre les cinc recaptacions més elevades de les 26 edicions. Aquests recursos es destinaran a la recerca biomèdica, per tal de prevenir, tractar més eficaçment, millorar la qualitat de vida de les persones que les tenen i fins i tot arribar a curar les malalties infeccioses. La Fundació La Marató finançarà els projectes d'investigació que resultin més ben valorats entre els 214 que s'han presentat a la convocatòria d'ajudes. Actualment, científics d'àmbit internacional experts en malalties infeccioses revisen els projectes candidats mitjançant un procés d'avaluació coordinat per l'Agència de Qualitat i Avaluació Sanitàries de Catalunya.

Response: a les malalties infeccioses


Instruction: Què reconeix Direct Call?

Context: A part del S Voice, Samsung ha dirigit la major part de la campanya de màrqueting del S III a les característiques intel·ligents, que facilita una interacció persona-ordinador millorada. Aquestes caracterísques inclouen: Direct Call, la capacitat del dispositiu per reconèixer quan l'usuari vol parlar amb algú en comptes d'enviar missatges, si s'acosta el telèfon al seu cap; Social Tag,  una funció que identifica i categoritza les persones en una fotografia i les comparteix amb ells; i "Pop Up Play", que permet a les aplicacions de vídeo i altres a ocupar la pantalla al mateix temps. A més a més, el S III pot fer servir la seva pantalla com a TV o deixar utilitzar-se com un controlador remot (AllShare Cast and Play) i compartir fotos amb persones que han estat identificades (Buddy Photo Share). Altres característiques del programari inclouen Smart Alerts, Smart Stay, i S Beam.

Response: quan l'usuari vol parlar amb algú


Instruction: Què pateix «Scottie»?

Context: Tot i que està centrat en un homicidi, Vertigen, d'entre els morts no és pròpiament una pel·lícula policíaca, sinó, segons les mateixes paraules del realitzador, «una història d'amor de clima estrany». Stewart és «Scottie», un antic investigador de la policia que pateix acrofòbia, que progressivament s'obsessiona amb una misteriosa jove (Novak). El vertigen invencible i l'obsessió de Scottie desemboquen en una tragèdia. Llavors, troba una altra jove que s'assembla sorprenentment a la desapareguda. La pel·lícula es decideix sense happy end. L'estrena té lloc a l'estat espanyol, en el Festival de Sant Sebastià, on Hitchcock guanya la Conquilla de Plata. Encara que actualment sigui considerat un clàssic, Vertigen, d'entre els morts s'enfronta tanmateix, en la seva estrena, a crítiques negatives i a una acollida reservada per part del públic; marca l'última col·laboració entre James Stewart i el director. La pel·lícula, tanmateix, avui és considerada per molts com una de les millors pel·lícules del realitzador, i es troba sobretot en el grup que encapçala la classificació Sight & Sound de les millors pel·lícules del decenni; constituirà, d'altra banda, amb Psicosi, un dels punts de referència privilegiats per Brian De Palma per a la seva relectura cinematogràfica de l'obra hitchcockiana, en els anys 1970-1980.

Response: acrofòbia